АҞӘА, жьҭаара 2 - Sputnik. Жәларбжьаратәи аинформациатә маҵзура Sputnik акорреспондент Лев Рыжков сценаристс дамоуп афантастика аелементқәа злоу акомедиа "Москвы не бывает". Иара ддырбараны иҟоуп 42-тәи Москватәи жәларбжьаратәи акинофестиваль аҿы.
Афильм афестивальтә программа "Спектр" иаҵаркуп, иарак ауп урыстәылатә ҭыхымҭаны иҟоугьы. Зынӡа "Спектр" афестивальтә программа иалахәуп 21 киносахьа, 17 тәыла рҟынтәи.
Асценари ала афырхаҵа хада – қалақь хәыҷык аҿы дынхоит, аха аԥсҭазаара аикәагьежьраҿы ахҭыс бааԥсқәа дрықәшәоит, зымԥан уназмышьҭуа аҭыԥҳа ԥшӡа бзиа дибоит, аҭыԥантәи агангстерцәа ӷас дышьҭырхуеит, афинал аҿы шәымҭақәак рыла адунеи аҿы аҟазаара амаӡақәа еиликаауеит.
"Иуҳәар ауеит ари афильм урыстәылатәи "Матрица" ауп ҳәа", - иҳәоит Лев Рыжков.
Рыжков иажәақәа рыла, афильм ҭыхын Калугатәи аобласт абиуџьет ала, ақалақьқәа Ермолинои Балабановои рҿы.
"Аҭыхрақәа мҩаԥысуан 2017 шықәса рзы. Акраамҭа иҭаҳхуан, зны амш бааԥсын, зны атехника ҳцәыԥҽуан. Аҭыԥантәи ауаа ҳмыцхраазҭгьы, апроект ҳзынамыгӡаргьы ҟаларын", - ҳәа иҳәеит иара.
Афильм арежиссиорс дыҟоуп Дмитри Федоров. Лев Рыжков иажәақәа рыла, арежиссиор иалагаламҭақәа зегьы аматериал афилософиатә ҵаулара арҭеит.
Жьҭаара 2 рзы афильм дырбахоит акинотеатр "Юность" аҿы. Жьҭаара 3 рзы "Москвы не бывает" ддырбараны иҟоуп акинотеатр Арбат Ҿыц "Октябрь" аҿы.
Sputnik – иналукааша жәларбжьаратәи амассатә информациатә хархәага, адунеи ақалақьқәа 90 рҟны 33 бызшәа рыла иҟоу аинтернет-саитқәа еидызкыло, амультимедиатә информациатә хабқәа зманы, жәабала атәылақәа рыҟны иҟоу ажәабжьтә маҵзуроуп, арадиоефиргьы амоуп. Sputnik ахь иаҵанакуеит 30 рҟынӡа асаитқәа, аналогтәи, ацифратәи радиодырраҭарақәа, амобилтә хархәагақәеи асоциалтә ҳақәеи рҟны адаҟьақәа. Ажәабжьқәа уахи-ҽни иҭыҵуеит англыз, араб, аиспан, акитаи бызшәақәа рыла. Sputnik аудиториа 80 миллионҩык рҟынӡа инаӡоит, асоциалтә ҳақәа рҿы Sputnik анапаҵаҩцәа 20 миллионҩык рҟынӡа ыҟоуп. Пекин инаркны Монтевидео аҟынӡа аредакциақәа рҿы аус руеит зықьҩыла еиуеиԥшым амилаҭ ирыҵаркуа ауаа. Sputnik амедиагәыԥ "Россия сегодня" иаҵанакуеит. Sputnik аофис хада Москва аус ауеит.